1.	Introducere
Dezvoltarea aplicaţiilor web include cu deosebire crearea şi actualizarea site-urilor. Există numeroase tehnici, metode şi instrumente utilizate în realizarea paginilor web. Se urmăreşte atât originalitatea construcţiilor din punct de vedere grafic, cât mai ales obţinerea unui nivel ridicat de atractivitate prin conţinut şi prin uşurinţa de satisfacere a cerinţelor tuturor celor are accesează resursele. 
Experienţa arată că diversitatea site-urilor şi eficienţa lor în raport cu exigenţa utilizatorilor impun o serie de reguli pe care web-deginerii trebuie să le respecte. Pentru a realiza aplicaţii web interesante dar mai ales în condiţii de eficienţă, e necesar să se definească o serie de prototipuri. Dezvoltarea unei anumite aplicaţii pornind de la un anumit prototip înseamnă:
-	reducerea consumului de resurse
-	creşterea gradului de reutilizare
-	o mai bună distribuire a sarcinilor în cadrul echipei
-	scurtarea duratei de realizare
-	creşterea gradului de satisfacţie a utilizatorilor
-	reducerea costurilor efective
-	creşterea calităţii produsului finit atât în raport cu criteriile web-designerului, cât şi în raport cu criteriile utilizatorilor

Lucrarea de faţă are ca obiectiv prezentarea unor structuri HTML frecvent utilizate în dezvoltarea de aplicaţii web. Noutatea este dată de asigurarea continuităţii în structurarea claselor de aplicaţii şi obţinerea unui nivel satisfăcător de completitudine a abordării în raport cu exigenţele utilizatorilor şi crearea premiselor de dezvoltare pe orizontală sau extensivă şi pe verticală sau în profunzime. 
Avantajele unei astfel de abordări sunt numeroase, dintre care creşterea productivităţii web-designerilor şi web-developerilor este esenţială. Structura HTML de bază se agregă conducând la construcţii destul de complexe. O abordare prin respectarea unor standarde, a unor exigenţe, are menirea de a asigura caracterul deschis, intangibil şi mentenabil pentru aplicaţii web, oferindu-le caracter operaţional, în raport cu exigenţele mereu crescânde ale utilizatorilor de internet, într-o economie digitală reală.